Jeg har nu fået æren af være havnet i incasso for første gang i mit liv hvilket kommer bag på mig da jeg altid betaler mine regninger og har orden i mine ting. Desværre kan man ikke sige det samme om telenor - altså at de har styr på deres ting.

Det der skete:
Det drejer sig om at jeg kortvarrigt lejede en del af et stuehus på en gård. Der var intet telefonstik eller internet stik i min del af huset. Derfor kontaktede jeg telenor og bad om en  forbindelse via simkort da jeg havde en router til det. Jeg fik et tilbud og en god pris og tilsagn om en god forbindelse, derudover fik jeg et tilbud på at flytte mit mobilnummer med over hvilket jeg takkede ja til.

Jeg modtog simkort til mobil men aldrig til router, derfor ringede jeg til telenor som oplyste at de havde åbnet for en fastnetforbindelse på adressen. Jeg blev meget overrasket, da jeg havde understreget, at jeg ikke ønskede en sådan forbindelse da det ikke ville være muligt for mig at benytte den. Der blev beklaget og oplyst at de godt kunne ændre til den forbindelse jeg ønskede, men det ville blive meget dyrere plus forbindelsen ville blive meget dårligere. Jeg sagde, at det var jeg ikke interesseret i og bad om at få slettet min ordre på både mobil og internet da der ikke var blevet leveret hvad jeg var blevet lovet i telefonen, dette accepterede de og var egentlig søde venlige og beklagende. De oplyste at de var nødt til at sende mig en opsigelse selvom jeg ikke havde haft et egentlig abonnement, det synes jeg ikke var rimeligt, men deres system kunne ikke gøre det på anden måde. Jeg spørger om jeg kan være helt sikker på ikke at komme til at hænge på noget økonomisk og jeg får oplyst at de kan de garantere.

Dette skete i Februar 2016. I januar i år bliver jeg så pludselig kontaktet af et incassoselskab som mener at jeg skylder telenor over 1500 kr. Det bliver jeg meget forvirret over og tror først det drejer sig om et helt andet abonnement fra for flere år siden. 

Jeg taler med en dame i telefonen som lover at tale med telenor og vende tilbage til mig...dette sker aldrig. Det næste jeg hører fra firmaet hvor de skriver i en mail at jeg har ignoreret et brev fra dem, jeg svarer at det ikke er tilfældet og at jeg går og venter på at en af deres medarbejdere skal vende tilbage til mig. De svarer ikke på denne mail men pludselig dukker brevet op i min postkasse, det har været adresseret til en gammel adresse jeg boede på for lidt over et år siden.
Jeg ringer til incasso og forklarer situationen og får oplust at det drejer sig om at telenor har sendt mig en router som de ikke har fået retur.
Jeg forklarer at jeg aldrig har modtaget en sådan og at jeg ikke har kigget efter en pakke da jeg ikke ventede en pakke men et brev med et simkort. Det er muligt posten har stillet pakken ved stuehusets anden dør hvor der stod meget rod da beboer var igang med noget ombygning. Det er sket før men har aldrig været et problem da jeg jo altid har vist at jeg ventede en pakke og derfor har ledt efter den. Jeg ledte ikke efter en pakke fra telenor på ejendommen da ja ikke ventede en sådan,

Da jeg talte med telenor om deres fejloprettelse at mit ønskede abonnement oplyste ingen at der var afsendt noget til mig som skulle returneres, Jeg har heller ikke modtaget nogen mails hvor man sprugte til noget udstyr og da jeg har modtaget både oprettelse og opsigelse via mail havde de mulighed for at kontakte mig. 

Jeg har ikke hørt fra dem - ikke modtaget en eneste regning forud for henvendelse fra incasso.

Efter at have forklaret manden i incasso situationen oplyser han at jeg burde vide at det ikke var nok at der stod bredbånd i min oprettelses mail der skulle have stået mobilt bredbånd - hvilket ifølge ham er almen viden, det var ikke en viden jeg havde, jeg kunne bare se at der stod bredbånd efterfulgt af nogle tal, hvilket jeg ikke helt kan gennemskue.
Jeg forklarer at der intet står om at de har fremsendt noget til mig, de ville jeg have fundet ud af hvis jeg havde klikket på et link og logget ind på telenor - jeg husker ikke om jeg havde et login, jeg tog jo aldrig abonnementet i brug. Jeg ved iøvrigt ikke engang om posten rent faktisk har afleveret den manglende pakke eller om den er forsvundet hos dem jeg aner det ikke. 

Jeg spørger medarbejderen hos incasso om han vil være sød at vende tilbage til telenor og forklare sagen. Det vil han ikke. Undskyld siger jeg men telenor har garanteret mig at jeg intet udestående har hos dem efter deres fejlbehandling. Incassomedarbejderens kommentar var at at det jo var min påstand men at telenor tydeligvis havde en anden opfattelse siden de havde sendt mig til incasso. Jeg siger at årsagen jo kan være at det er en medarbejder i deres bogholderi der har sendt den og jo næppe en af de medarbejdere jeg har talt med. Det interesserer ikke manden - jeg skal bare betale fordi jeg ikke har returneret noget jeg aldrig har modtaget og ikke var klar over var på vej.

Telenor begik en fejl hvilket de fuldt ud har vedkendt sig over for mig tilbage i februar 2016, derfor undrer eksistensen af denne regning som jeg aldrig har set men som er havnet hos incasso mig meget.

Skal jeg betale over 1500 kr for jeres fejl?